**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 313**

(protokols Nr. 10, 16. p.)

**Par zemes ierīcības projekta izstrādes nosacījumu apstiprināšanu zemes vienības ar kadastra apzīmējumu 70440010001 sadalīšanai, kas atrodas Barkavas pagastā, Madonas novadā un daļas zemes vienības iegādi**

Madonas novada pašvaldībā saņemts juridiskas personas iesniegums (reģistrēts Barkavas pagasta pārvaldē 2025. gada 9. aprīlī ar reģ. Nr. BAR/1.9.2/25/23) ar lūgumu pieņemt dāvinājumā daļu zemes gabala ar kadastra apzīmējumu 70440010001, uz kura atrodas pašvaldībai piederoša būve – tilts. Iesniedzējs lūdz segt visus izdevumus, kas saistīti ar zemes gabala sadalīšanu un jauna īpašuma izveidi, pilnvarojot pašvaldību veikt visas nepieciešamās darbības.

Uz nekustamo īpašumu “Vīnaklans” (kadastra numurs 70440010001), kas atrodas Barkavas pagastā, Madonas novadā īpašumtiesības nostiprinātas zemesgrāmatā iesniedzēja vārdā un tam atvērts Barkavas pagasta zemesgrāmatas nodalījums Nr. 12.

Nekustamā īpašuma “Vīnakalns” (kadastra numurs 70440010001) zemes vienības ar kadastra apzīmējumu 70440010001 kopējā platība ir 42,4 ha Atbilstoši Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025.gadam Teritorijas izmantošanas un apbūves noteikumi un Grafiskā daļa" (turpmāk tekstā –Noteikumi) zemes vienībai ar kadastra apzīmējumu 70010011145 noteiktas funkcionālās zonas lauku zemes (L1), pārējās mežu teritorijas (M2) un ūdeņu teritorijas (Ū).

Pašvaldību likuma 10. panta pirmās daļas 16. punkts nosaka, ka *tikai pašvaldības dome var lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu*.

Zemes ierīcības likuma 5. panta 1. punkts nosaka to, ka *zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir patstāvīgi īpašuma objekti*, līdz ar ko nepieciešams slēgt vienošanos starp zemes vienības ar kadastra apzīmējumu 70440010001 īpašnieku un Madonas novada pašvaldību, lai uzsāktu zemes ierīcības projekta izstrādi.

Ņemot vērā augstāk minēto un pamatojoties uz Pašvaldību likuma 10. panta pirmās daļas 16. punktu, un Zemes ierīcības likuma 5. panta 1. punktu, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 14** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. **Apstiprināt** zemes ierīcības projekta izstrādes nosacījumus (1. pielikums) zemes vienības ar kadastra apzīmējumu 70440010001 sadalīšanai divās daļās.
2. **Iegādāties** daļu zemes vienības 0,0160 ha platībā (platība precizējama pēc zemes kadastrālās uzmērīšanas) (1. pielikums 1. attēls) **par universālo kadastrālo vērtību.**
3. **Uzdot** Madonas novada pašvaldības Juridiskajai un personāla nodaļai **noslēgt** vienošanas starp zemes īpašnieku un Madonas novada pašvaldību par nepieciešamo darbu veikšanu un izmaksu segšanu zemes vienības ar kadastra apzīmējumu 70440010001 sadalīšanai, izstrādājot zemes ierīcības projektu.

Domes priekšsēdētājs A. Lungevičs

*Dzelzkalēja 28335803*